ΓΡΑΠΤΗ ΕΡΩΤΗΣΗ P-2997/01

υποβολή: Toine Manders (ELDR) προς την Επιτροπή

(22 Οκτωβρίου 2001)

Θέμα: Ποδόσφαιρο: ανεπιθύμητες επιπτώσεις του νέου συστήματος μεταγραφών

Όπως είναι γνωστό, η απόφαση Bosman έδωσε τέλος στο παλαιό σύστημα μεταγραφών των επαγγελματιών ποδοσφαιριστών διότι αντέβαινε προς την ελεύθερη κυκλοφορία στην εσωτερική αγορά. Έκτοτε είναι δύσκολο να εξευρεθεί αποδεκτή εναλλακτική λύση για να ρυθμισθεί η οικονομική αντιστάθμιση της δαπανηρής εκπαίδευσης των παικτών.

Από τον περασμένο Σεπτέμβριο η FIFA, σε συνεννόηση με την Επιτροπή έχει εισαγάγει νέες προϋποθέσεις για τη μεταγραφή των παικτών οι οποίες όμως, όπως ήδη διαφαίνεται, έχουν απροσδόκητες και ανεπιθύμητες επιπτώσεις.

Τώρα σε πολλές περιπτώσεις, ένας παίκτης του οποίου το συμβόλαιο πρόκειται να λήξει, μπορεί να αλλάξει εργοδότη χωρίς οικονομική αποζημίωση για την ομάδα, εκτός από μιά μικρή αποζημίωση για την εκπαίδευση. Αυτό σημαίνει ότι η ομάδα η οποία έχει επενδύσει στην εκπαίδευση του νέου ταλέντου αντιμετωπίζει το ενδεχόμενο να δει τον εκπαιδευμένο παίκτη να φεύγει για άλλη ομάδα και να μην λάβει παρά μιά ελάχιστη οικονομική αποζημίωση. Η επένδυση στην εκπαίδευση παικτών και η βελτίωσή τους για να αυξηθεί η αγοραστική τους αξία έχει καταστεί ουσιαστικής σημασίας για την οικονομική επιβίωση των ομάδων. Κυρίως οι ομάδες σε μικρές χώρες οι οποίες βάσει των κανονισμών της UEFA πρέπει να παίζουν στο εθνικό τους πρωτάλημα έχουν πολύ χαμηλά έσοδα από τα μέσα ενημέρωσης σε σύγκριση με τις μεγαλύτερες χώρες και κατά συνέπεια δεν μπορούν να αντιμετωπίσουν, σε οικονομικά επίπεδο, τον αθλητικό συναγωνισμό με άλλες ευρωπαϊκές ομάδες.

Το νέο σύστημα μεταγραφών έχει ήδη προκαλέσει ανωμαλίες σε διάφορες χώρες. Στην Ολλανδία, μεταξύ άλλων, τούτο οδήγησε την ολλανδική ομάδα Ajax να διακόψει το συμβόλαιο του παίκτη της Arveladze ένα χρόνο πριν από τη λήξη του, προκειμένου να πιέσει τον παίκτη αυτόν να παρατείνει την ισχύ του συμβολαίου του. Συγκεκριμένα, κατά την διάρκεια ισχύος του συμβολαίου η χρηματική αποζημίωση για μια ομάδα είναι κατά πολύψηλότερη. Το μέτρο αυτό είναι ευνόητο από την πλευρά του Ajax διότι ο εν λόγω παίκτης στο τέλος του συμβολαίου του θα μπορούσε να φύγει από την ομάδα χωρίς αποζημίωση, ενώ ο Ajax δεν θα λάμβανε καμιά αντιστάθμιση για τις πραγματοποιηθείσες επενδύσεις.

Όμως, τόσο από την ανθρώπινη σκοπιά, όσο και από την άποψη του εργατικού δικαίου πρόκειται για μιά ανεπιθύμητη εξέλιξη. Έχω την εντύπωση ότι δεν μπορεί να είναι αυτός ο σκοπός των νέων κανόνων που θεσπίσθηκαν για να προστατεύουν τόσο τους παίκτες, όσο και τις ομάδες.

Γνωρίζει η Επιτροπή την περιγραφείσα κατάσταση·

Προτίθεται άραγε βραχυπρόθεσμα να ερευνήσει εάν είναι δυνατόν να επέλθουν βελτιώσεις στο νέο σύστημα μεταγραφών, και εάν ναι, να τις εφαρμόσει·

Θα μπορούσε άραγε να θεωρηθεί η δημιουργία ευρωπαϊκού καταλόγου των ομάδων ως ορθή βάση για τον καθορισμό του ύψους των αποζημιώσεων που θα καταβάλουν οι ομάδες για τους παίκτες που προσλαμβάνουν·

Απάντηση του κ. Monti εξ ονόματος της Επιτροπής

(22 Νοεμβρίου 2001)

Στις 5 Μαρτίου 2001, η FIFA, σε συμφωνία με την UEFA, είχε αναλάβει τηνποχρέωση να τροποποιήσει τους κανόνες που διέπουν το καθεστώς και τις μεταγραφές των παικτών, όπως είχαν θεσπισθεί το 1997, σύμφωνα με τις γενικές αρχές που καθορίστηκαν με την επικουρία της Επιτροπής. Αυτές οι γενικές αρχές δημοσιεύτηκαν.

Στις 5 Ιουλίου 2001, η εκτελεστική επιτροπή της FIFA, που συνεδρίαζε στο Buenos Aires,ιοθέτησε νέους κανόνες σχετικά με τις διεθνείς μεταγραφές παικτών. Στις 31 Αυγούστου 200 ένα κοινό ανακοινωθέν εκ μέρους της FIFA και της διεθνούς ομοσπονδίας των επαγγελματικών ποδοσφαιρικών ενώσεων (FIFPro) επιβεβαίωσε τη συμμετοχή της FIFPro στην θέσπιση των νέων κανόνων, καθώς επίσης και τη συμμετοχή της στα όργανα επίλυσης διαφορών της FIFA και στο διαιτητικό δικαστήριο του ποδοσφαίρου.

Η απόφαση Bosman δεν έδωσε τέλος στο σύστημα μεταγραφών στο σύνολό του. Η απόφαση αυτή είχε καταδικάσει την πληρωμή αποζημιώσεων στο τέλος μιας σύμβασης για τις διεθνείς μεταγραφές, εντός του ευρωπαϊκού οικονομικού χώρου (ΕΟΧ). Η πρακτική η οποία συνίσταται στηνπογραφή συμβάσεων των οποίων η διάρκεια είναι όλο και περισσότερο μακρύτερη, καθώς και η απαγόρευση εκ μέρους της FIFA των μεταγραφών σε περίπτωση μονομερούς λύσης της σύμβασης εκ μέρους του παίκτη, επέτρεψε την αποφυγή των μεταγραφών στο τέλος της σύμβασης και, κατά συνέπεια, την παράκαμψη της απόφασης Bosman.

Οι γενικές αρχές στις οποίες η FIFA ανέλαβε τηνποχρέωση να βασίσει τους νέους κανόνες μεταγραφών, οι οποίοι έχουν τεθεί σε ισχύ από την 1η Σεπτεμβρίου 2001, επέτρεψαν να δοθεί τέλος σάυτή την κατάσταση. Κατά την άποψη της Επιτροπής, αντικατοπτρίζουν μια ικανοποιητική ισορροπία μεταξύ, αφενός, της εγγύησης της προώθησης της εκπαίδευσης, κυρίως όταν αυτή παρέχεται από τους μικρούς συλλόγους και, αφετέρου, της τήρησης του κοινοτικού δικαίου. Εφεξής, η μέγιστη διάρκεια των συμβολαίων είναι πενταετής. Η εκπαίδευση μπορεί να εξακολουθεί να αποζημιώνεται, εφόσον οι αποζημιώσεις αυτές έχουν σχέση με τις πραγματικές δαπάνες της εκπαίδευσης, ακόμα και σε περίπτωση μεταγραφής στο τέλος του συμβολαίου. Οι μικροί σύλλογοι, συμπεριλαμβανομένων των ερασιτεχνικών, πρέπει να επωφεληθούν κατά κύριο λόγο από το νέο σύστημα το οποίο περιλαμβάνει ένα στοιχείο ανακατανομής των εκπαιδευτικών αποζημιώσεων (κατά συρροή). Η μονομερής λύση των συμβάσεων είναι δυνατόν να πραγματοποιείται στο τέλος της σαιζόν. Μπορεί να συνεπάγεται μια αντικειμενική χρηματική αντιστάθμιση καθώς και, κατά τη διάρκεια χρονικής περιόδου που προστατεύεται από τις συμβάσεις, κυρώσεις βραχείας διάρκειας, ανάλογες με τους στόχους που επιτρέπουν την εξασφάλιση της σταθερότητας των συλλόγων και του άμεμπτου χαρακτήρα των συναντήσεων. Υπάρχει πάντα η δυνατότητα της λύσης μιας σύμβασης για αιτιολογημένο λόγο, ή για αιτιολογημένο αθλητικό λόγο. Η διαιτησία πραγματοποιείται σε εθελούσια βάση και τα όργανα επίλυσης διαφορών είναι ισομερή.

Η Επιτροπή πιστεύει ότι αυτές οι γενικές αρχές, αν εφαρμόζονται ορθά, θα πρέπει να επαρκούν ούτως ώστε να αποφεύγονται ανωμαλίες όπως αυτές τις οποίες τονίζει το αξιότιμο μέλος του Κοινοβουλίου, οι οποίες φαίνεται ότι συνέβαιναν συχνά πριν από την θέσπιση των νέων κανόνων της FIFA.

Η Επιτροπή πιστεύει ότι οι αθλητικές οργανώσεις είναι οι καταλληλότερες για την κατάταξη των συλλόγων σε κατηγορίες, σύμφωνα σε κριτήρια αντικειμενικά που αποσκοπούν να εξασφαλίζουν ότι τηρούνται αυστηρά οι γενικές αρχές στις οποίες κατέληξε η συνεδρίαση της 5ης Μαρτίου 2001.

Η Επιτροπή έχει τη γνώμη ότι η τροποποίηση των κανόνων σχετικά με τις διεθνείς μεταγραφές παικτών επί τη βάσει γενικών αρχών σχετικά με τις οποίες λαμβάνει χώρα προηγούμενη συμφωνία, έχει διαφυλάξει το γενικό συμφέρον καθώς και τις ατομικές ελευθερίες, λαμβάνοντας ταυτοχρόνωςπόψη τις αθλητικές ιδιαιτερότητες. Είναι δυνατόν να πραγματοποιείται προσφυγή στα τακτικά δικαστήρια για κάθε περίπτωση κατάχρησης ή ενδεχόμενης παράκαμψης του νέου συστήματος, όταν πρόκειται για περιπτώσεις ατομικές.